
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

27 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακατασκευή και καθορισμός συμπληρωματικών ει¬ 
δικών όρων και περιορισμών δόμησης για το δια¬ 
τηρητέο κτήριο επί της οδού Μάκρης 9 (ΟΤ.28) 
στη χαρακτηρισμένη από το Υ.ΜΑ.Θ, «ζώνη προ¬ 
στασίας, διατηρητέων κτηρίων, αρχιτεκτονικών 
και πολεοδομικών στοιχείων» του Δήμου Συκεών 
Θεσσαλονίκης, φερόμενο ως ιδιοκτησίας Κωνστα¬ 
ντίνου Καψάλη. 1 

Χαρακτηρισμός ως διατηρητέου του κτιρίου και στοι¬ 
χείων του περιβάλλοντα χώρου του, που βρίσκο¬ 
νται στον οικισμό Πορειά της Δημοτικής Ενότητας 
Αγ. Τριάδος του Δήμου Καστοριάς, φερομένου ως 
ιδιοκτησίας Πλουμπή Αθηνάς, Παντέκα Χρυσάνθης, 
Κεΐκογλου Ευδοξίας, Δημηροπούλου Μερόπης, Λε- 


μονοπούλου - Δημηροπούλου Πολύμνιας. 2 

Έγκριση της αριθμ. 65/2014 απόφασης του Διοικητι¬ 
κού Συμβουλίου του Δημοτικού Λιμενικού Ταμείου 
Ναυπλίου περί εξομοίωσης τμήματος λιμένα Βι¬ 
βαριού με χερσαία ζώνη λιμένα. 3 


ΑΠΟΦΑΣΕΙ Σ 

Αριθμ. 6060 (1) 


Ανακατασκευή και καθορισμός συμπληρωματικών ει¬ 
δικών όρων και περιορισμών δόμησης για το δια¬ 
τηρητέο κτήριο επί της οδού Μάκρης 9 (ΟΤ.28) στη 
χαρακτηρισμένη από το Υ.ΜΑ.Θ, «ζώνη προστασίας, 
διατηρητέων κτηρίων, αρχιτεκτονικών και πολεοδο¬ 
μικών στοιχείων» του Δήμου Συκεών Θεσσαλονίκης, 
φερόμενο ως ιδιοκτησίας Κωνσταντίνου Καψάλη. 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79Α') «Νέος Οικοδομικός 
Κανονισμός» και ειδικότερα του άρθρου 6 αυτού, για την 
Προστασία Αρχιτεκτονικής και Φυσικής Κληρονομιάς. 

β) Του από 15.04.1988 ΠΔ/τος (ΦΕΚ 317/Δ728.04.1988) 
«Διατήρηση, επισκευή ή ανακατασκευή αρχιτεκτονικών, 
καλλιτεχνικών και στατικών στοιχείων διατηρητέων κτι¬ 
ρίων». 


γ) Του από 29.10.2012 Π.Δ/τος (ΦΕΚ 355/ΑΑΠ/22.11.2012) 
«Χαρακτηρισμός τμήματος της Δημοτικής Ενότητας Συ¬ 
κεών του Δήμου Νεάπολης-Συκεών του Νομού Θεσσα¬ 
λονίκης, που πρόσκειται στα Βυζαντινά Τείχη ως «πα¬ 
ραδοσιακού συνόλου» και θέσπιση ειδικών όρων και 
περιορισμών δόμησης και χρήσεων αυτού». 

δ) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

ε) Το Π.Δ. 85/2012 (ΦΕΚ 141/Α721.06.2012) και ειδικότερα 
του άρθρου 7 που αναφέρεται στην επανίδρυση του 
Υπουργείου Μακεδονίας και Θράκης. 

2. Το υπ’ αριθμ. πρωτ. οικ.2919/12.09.2012 εγγράφου 
της Γενικής Διεύθυνσης του ΥΜΑΘ, που αφορά στην 
«Εξουσιοδότηση στον Προϊστάμενο Γενικής Διεύθυν¬ 
σης και στους Προϊσταμένους των Διευθύνσεων, των 
Αυτοτελών Τμημάτων και Τμημάτων του Υπουργείου 
Μακεδονίας και Θράκης για υπογραφή εγγράφων «Με 
εντολή Υπουργού». 

3. Την υπ’ αριθμ. 5884/14.6.2006 απόφαση του Υπουρ¬ 
γού Μακεδονίας-Θράκης (ΦΕΚ 575/Δ710.7.2006), σύμφω¬ 
να με την οποία το συγκεκριμένο κτήριο μεταξύ άλλων 
έχει χαρακτηριστεί ως διατηρητέο. 

4. Το με αριθμ. πρωτ. 3959/25.7.2013 έγγραφο της 9ης 
Εφορείας Βυζαντινών Αρχαιοτήτων. 

5. Την από 6.8.2012 αιτιολογική έκθεση της Διεύθυνσης 
Περιβάλλοντος και Υποδομών του ΥΜΑΘ. 

6. Την με αριθμ. πρωτ. ΥΜΑΘ 3173/28.9.2012 ένσταση 
του Κωνσταντίνου Καψάλη κατά της από 6.8.2012 αιτι- 
ολογικής έκθεσης. 

7. Την από 18.9.2014 γνωμοδότηση του ΚΕΣΑ/ 
ΥΜΑΘ(πρακτικό 1/18.9.2014/θέμα 6ο), αποφασίζουμε: 

1. Ανακατασκευάζεται το διατηρητέο κτήριο καθώς και 
η περίφραξή του (παλαιό σιδερένια αυλόθυρα και μα- 
ντρότοιχος) και καθορίζονται συμπληρωματικοί ειδικοί 
όροι και περιορισμοί δόμησης για το εν λόγω διατηρη¬ 
τέο κτήριο που βρίσκεται επί της οδού Μάκρης 9 (ΟΤ.28) 
στη χαρακτηρισμένη από το Υ.ΜΑ.Θ, «ζώνη προστασίας 
παραδοσιακών συνόλων» του Δήμου Συκεών Θεσσαλο¬ 
νίκης, φερόμενο ως ιδιοκτησίας Κωνσταντίνου Καψάλη, 
όπως παρακάτω: 

Α) Επιτρέπονται: α) η ανακατασκευή του διατηρητέου 
κτίσματος, σύμφωνα με την ισχύουσα νομοθεσία και 

β) αλλαγές στην εσωτερική του διαρρύθμιση, για την 
σωστή επαναλειτουργία του. Β) Επιτρέπεται η προσθήκη 
κατ’ επέκταση νέου κτηρίου με όριο την εξάντληση του 
συντελεστή δόμησης της περιοχής (1,2), σύμφωνα με την 
γνωμοδότηση του Κεντρικού Συμβουλίου Αρχιτεκτονι¬ 
κής του Υπουργείου Μακεδονίας και Θράκης. 

2. Κατά τα λοιπά εξακολουθούν να ισχύουν τα ορι¬ 
ζόμενα με την υπ’ αριθμ. 5884/14.6.2006 απόφαση του 
Υπουργού Μακεδονίας-Θράκης (ΦΕΚ 575/Δ710.7.2006), 
σύμφωνα με την οποία το συγκεκριμένο κτήριο μεταξύ 
άλλων έχει χαρακτηριστεί ως διατηρητέο και οι διατά¬ 
ξεις του από 29.10.2012 Π.Δ/τος (355/22.11.2012). 

3. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου Ο.Τ.Α. 

4. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Οκτωβρίου 2014 

Ο ΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. 6246 (2) 

Χαρακτηρισμός ως διατηρητέου του κτιρίου και στοι¬ 
χείων του περιβάλλοντα χώρου του, που βρίσκονται 
στον οικισμό Πορειά της Δημοτικής Ενότητας Αγ. 
Τριάδος του Δήμου Καστοριάς, φερομένου ως ιδιο¬ 
κτησίας Πλουμπή Αθηνάς, Παντέκα Χρυσάνθης, Κε- 
ΐκογλου Ευδοξίας, Δημηροπούλου Μερόπης, Λεμο- 
νοπούλου - Δημηροπούλου Πολύμνιας. 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79/Α'/09.04.2012) «Νέος Οι¬ 
κοδομικός Κανονισμός» και ειδικότερα του άρθρου 6 
αυτού. 

β) Του Π.Δ. 358/1986 (ΦΕΚ 158Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. υπ’ αριθμ. 85/21.06.2012 (ΦΕΚ 141Α721.06.2012) 
και ειδικότερα του άρθρ. 7 που αναφέρεται στην επα¬ 
νίδρυση του Υπουργείου Μακεδονίας και Θράκης με 
το σύνολο των υπηρεσιών, αρμοδιοτήτων, οργάνων, 
θέσεων και προσωπικού που έχει η υφιστάμενη κατά 
την έκδοση του Π.Δ/τος Γ ενική Γ ραμματεία Μακεδονί¬ 
ας- Θράκης του πρώην Υπουργείου Ανάπτυξης, Αντα¬ 
γωνιστικότητας και Ναυτιλίας και των φορέων που αυτή 
επόπτευε, η οποία και καταργείται. 

2. Την υπ’ αριθμ. οικ. 2919/12.09.2012 απόφαση Υ.ΜΑ.Θ. 
«Εξουσιοδότηση στον Προϊστάμενο Γενικής Διεύθυν¬ 
σης και στους Προϊσταμένους των Διευθύνσεων, των 
Αυτοτελών Τμημάτων και Τμημάτων του Υπουργείου 
Μακεδονίας και Θράκης για υπογραφή εγγράφων «Με 
εντολή Υπουργού». 

3. Την από 17.09.2013 αιτιολογική έκθεση του Τμήματος 
ΠΕΧΩΔΕ της Διεύθυνσης Περιβάλλοντος και Υποδομών 
του ΥΜΑΘ. 


4. Το με αριθμ. πρωτ. 422/25.06.2014 έγγραφο του 
Τμήματος Πολεοδομικών Εφαρμογών της Υπηρεσίας 
Δόμησης του Δήμου Καστοριάς για τη δημοσίευση 
στον τοπικό τύπο της ενημερωτικής πρόσκλησης για 
την ανάρτηση στο δημοτικό κατάστημα και στην ηλε¬ 
κτρονική διεύθυνση του Δήμου Καστοριάς της σχετικής 
αιτιολογικής έκθεσης. 

5. Το γεγονός ότι στο χρονικό διάστημα που προβλέ¬ 
πει ο νόμος, δεν κατατέθηκε καμία ένσταση επί της 
σχετικής αιτιολογικής έκθεσης. 

6. Τη γνωμοδότηση του Κεντρικού Συμβουλίου Αρχιτε¬ 
κτονικής Μακεδονίας και Θράκης (πρακτικό 2/25.09.2014/ 
θέμα Ιο), αποφασίζουμε: 

1. Χαρακτηρίζουμε ως διατηρητέο το κτίριο και στοι¬ 
χεία του περιβάλλοντα χώρου του (την εμπρόσθια πε- 
ρίφραξη - περίβολο επί της διασταύρωσης των οδών, 
όπως σημειώνονται στο επισυναπτόμενο τοπογραφικό 
διάγραμμα σε κλ. 1:200, το προκήπιο και τον χώρο της 
αυλής μπροστά από την πρόσοψη του κτιρίου και επί 
της πλευράς ΑΒ), που βρίσκονται στον οικισμό Πορειά 
της Δημοτικής Ενότητας Αγ. Τριάδος του Δήμου Καστο¬ 
ριάς, φερομένου ως ιδιοκτησίας Πλουμπή Αθηνάς, Πα¬ 
ντέκα Χρυσάνθης, Κείκογλου Ευδοξίας, Δημηροπούλου 
Μερόπης, Λεμονοπούλου - Δημηροπούλου Πολύμνιας, 
για τους παρακάτω λόγους: 

α) Το κτίριο είναι αξιόλογο με ιδιαίτερα αρχιτεκτονι¬ 
κά, μορφολογικά και κατασκευαστικά χαρακτηριστικά 
απλουστευμένης νεοκλασικής - εκλεκτικιστικής αρχιτε¬ 
κτονικής που απαντώνται στη Δυτική Μακεδονία στα 
τέλη του 19ου και τις αρχές του 20ου αιώνα και η δι¬ 
ατήρησή του θα συμβάλλει στη διάσωση και ανάδειξη 
της αρχιτεκτονικής κληρονομιάς και της αισθητικής 
φυσιογνωμίας του οικισμού. 

β) Συνδέεται με την ιστορική φάση της αστικής και οι¬ 
κονομικής ανάπτυξης της πόλης,της Καστοριάς και των 
οικισμών που βρίσκονται σε μικρή απόσταση από αυτήν. 

γ) Αποτελεί σαν σύνολο, ιδιαίτερη περίπτωση δίδυμων 
κατοικιών (“αδελφομοιράδι”). 

δ) Τα στοιχεία του περιβάλλοντος χώρου του (εμπρό¬ 
σθια περίφραξη - περίβολος επί της διασταύρωσης των 
οδών, προκήπιο και χώρος της αυλής μπροστά από την 
πρόσοψη του κτιρίου και επί της πλευράς ΑΒ) αποτε¬ 
λούν αναπόσπαστο τμήμα του κτιρίου και συντελούν 
στην ανάδειξή του. 

2. Στο χαρακτηριζόμενο ως διατηρητέο κτίριο και στα 
συγκεκριμένα στοιχεία του περιβάλλοντα χώρου του, απα¬ 
γορεύεται κάθε αφαίρεση, αλλοίωση, ή καταστροφή των 
επί μέρους αρχιτεκτονικών και διακοσμητικών στοιχείων. 

3. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερική 
διαρρύθμιση του κτιρίου, εφόσον δεν αλλοιώνεται ο 
γενικός αρχιτεκτονικός χαρακτήρας του και οι αρχές 
της σύνθεσής του. 

4. Απαγορεύεται η τοποθέτηση κάθε είδους επιγρα¬ 
φών και διαφημίσεων σε οποιαδήποτε θέση του κτη¬ 
ρίου πλην των αναγκαίων, περιορισμένων διαστάσεων 
επιγραφών, που πληροφορούν για τη χρήση των χώρων 
του κτηρίου. 

5. Για οποιαδήποτε επέμβαση στο εσωτερικό ή στο 
εξωτερικό του διατηρητέου κτηρίου, όπως και για την 
τοποθέτηση των αναγκαίων επιγραφών, απαιτείται ο 
έλεγχος των σχετικών μελετών από το οικείο Συμβούλιο 
Αρχιτεκτονικής και η έγκριση αυτών από τη Διεύθυνση 

Περιβάλλοντος και Υποδομών του Υπουργείου Μακε¬ 
δονίας και Θράκης. Διευκρινίζεται ότι, με απόφαση του 
Υπουργού Μακεδονίας και Θράκης μπορεί να ορίζονται 
εργασίες ή επεμβάσεις για τις οποίες δεν απαιτείται 
έγκριση της αρμόδιας υπηρεσίας του Υπουργείου Μα¬ 
κεδονίας και Θράκης. 

6. Είναι δυνατή η ανέγερση νέου κτιρίου στο οικόπεδο 
του διατηρητέου κτιρίου, σε απόσταση από αυτό και 
χωρίς υπέρβαση των ισχυόντων στην περιοχή όρων 
δόμησης, μετά από γνωμοδότηση του αρμόδιου Συμ¬ 
βουλίου Αρχιτεκτονικής και έκδοση απόφασης του 
Υπουργού Μακεδονίας και Θράκης για τον καθορισμό 
συμπληρωματικών όρων και περιορισμών δόμησης κατά 
παρέκκλιση από κάθε γενική ή ειδική διάταξη και εφό¬ 
σον δεν αλλοιώνονται τα στοιχεία που συνέτειναν στο 
χαρακτηρισμό του κτιρίου ως διατηρητέου, σύμφωνα με 
τις διατάξεις του άρθ. 6, παρ. 3α και 3γ του Ν. 4067/2012. 


7. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

8. Κάλυψη δαπάνης: από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

9. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Οκτωβρίου 2014 

Ο ΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 

Αριθμ. 78041/5039 (3) 

Έγκριση της αριθμ. 65/2014 απόφασης του Διοικητικού 
Συμβουλίου του Δημοτικού Λιμενικού Ταμείου Ναυ¬ 
πλίου περί εξομοίωσης τμήματος λιμένα Βιβαριού 
με χερσαία ζώνη λιμένα. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των Νόμων 2240/1994, 2307/1995, 
2386/1996 και 2503/1997. 

2. Τις διατάξεις του άρθρου 280 του Ν. 3852/2010 (ΦΕΚ 
87/τ.Α77.6.2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

3. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α727.12.2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

4. Τις διατάξεις του 14/19.1.1939 Β.Δ/τος (ΦΕΚ 24/ τ.Α7 
19.1.1939) «Περί κωδικοποιήσεως των περί Λιμενικών Τα¬ 
μείων κειμένων διατάξεων», όπως τροποποιήθηκε και 
ισχύει. 

5. Τις διατάξεις του άρθρου 28 του Ν. 2971/2001 «Αιγι- 
αλός, παραλία και άλλες διατάξεις». 

6. Την υπ’ αριθμ. 1028241πε/2729πε/Β0010/13.4.2005 
(ΦΕΚ 547/τ.Β722.4.2005) κοινή υπουργική απόφαση των 
Υπουργών Οικονομίας και Οικονομικών και Εμπορικής 
Ναυτιλίας. 

7. Τις διατάξεις της παρ. 4 του άρθρ. 2 του Ν. 2575/1998 
(ΦΕΚ 23/Α74.2.1998) περί χρήσης και εκμετάλλευσης των 
χώρων που εξομοιώνονται με ζώνες λιμένων του άρθρ. 3 
Ν.Δ. 444/1970 (ΦΕΚ 39/Α71970) όπως αυτές ερμηνεύονται 
στην με αριθμ. πρωτ. 3511.91/01/98/17.3.1998 εγκύκλιο του 
ΥΈ. Ναυτιλίας. 

8. Το από 14.4.2014 θεωρημένο τοπογραφικό διάγραμ¬ 
μα για καθορισμό εξομοίωσης ενός τμήματος του λιμένα 
Βιβαριού με χερσαία ζώνη λιμένα. 

9. Το υπ’ αριθμ. Δ10Β 0008357/2345 ΕΞ 2014/18.7.2014 
έγγραφο του Υπουργείου Οικονομικών/Γενική Γραμ¬ 
ματεία Δημόσιας Περιουσίας/Γενική Δ/νση Δημόσιας 
Περιουσίας και Εθνικών Κληροδοτημάτων, με το οποίο 
γνωμοδότησε θετικά για τον καθορισμό χώρου εξο- 
μοιούμενης με ζώνη λιμένα στη θέση Βιβάρι-Δρεπάνου 
Ν. Αργολίδας, σύμφωνα με την αριθμ. 65/2014 απόφαση 
του Δ.Σ. του Δημοτικού Λιμενικού Ταμείου Ναυπλίου. 

10. Το υπ’ αριθμ. 8116.2.Φ34/01/2014/11.9.2014 έγγραφο 
του Υπουργείου Ναυτιλίας και Αιγαίου/Γενική Γραμ¬ 
ματεία Λιμένων, Λιμενικής Πολιτικής και Ναυτιλιακών 
Επενδύσεων, με το οποίο γνωμοδότησε θετικά για την 
εξομοίωση τμήματος λιμένα Βιβαριού με ζώνη λιμένα. 

11. Το υπ’ αριθμ. 727/15.9.2014 έγγραφο του Δημοτικού 
Λιμενικού Ταμείου Ναυπλίου, με το οποίο υποβλήθηκε 
στην υπηρεσία μας προς έγκριση η υπ’ αριθμ. 65/2014 
απόφαση του Διοικητικού Συμβουλίου του Δημοτικού 
Λιμενικού Ταμείου Ναυπλίου περί εξομοίωσης τμήματος 
λιμένα Βιβαριού με χερσαία ζώνη λιμένα. 

12. Όλα τα στοιχεία του φακέλου, αποφασίζουμε: 

Εγκρίνουμε την υπ’ αριθμ. 65/2014 απόφαση του Διοι¬ 
κητικού Συμβουλίου του Δημοτικού Λιμενικού Ταμείου 
Ναυπλίου περί εξομοίωσης τμήματος λιμένα Βιβαριού 
με χερσαία ζώνη λιμένα, όπως αυτή καθορίζεται στο 
από 14-4-2014 συνημμένο και θεωρημένο τοπογραφικό 


διάγραμμα κλίμακας 1:1000 με πράσινη συνεχή γραμμή 
υπό στοιχεία: Α (με συντεταγμένες χ=404245.354 και 
ψ=4154600.176), Β, Γ, Δ, Ε, Ζ, Η, Θ, I (με συντεταγμένες 
χ=404329.065 και ψ=4154656.464) και Κ (με συντεταγμέ¬ 
νες χ=404333.845 και ψ=4154645.054), δέκα (10) συνολικά 
σημείων, τα οποία εξασφαλίζονται και αποτυπώνονται 
στο σχεδιάγραμμα. 

Η απόφαση αυτή μαζί με την εγκρινόμενη 65/2014 
απόφαση του Διοικητικού Συμβουλίου του Δημοτικού 
Λιμενικού Ταμείου Ναυπλίου και το από 14.4.2014 θεω¬ 
ρημένο Τοπογραφικό Διάγραμμα να δημοσιευθούν στην 
Εφημερίδα της Κυβερνήσεως. 

Τρίπολη, 7 Οκτωβρίου 2014 

Ο Γ ενικός Γ ραμματέας 
Αποκεντρωμένης Διοίκησης 
ΓΕΩΡΓΙΟΣ ΔΙΔΑΣΚΑΛΟΥ 


ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΝΑΥΠΛΙΟΥ 
8ο ΠΡΑΚΤΙΚΟ ΤΗΣ 17ης Μαρτίου 2014 

Στο Ναύπλιο σήμερα την 17η Μαρτίου 2014 ημέρα Δευ¬ 
τέρα και ώρα 6.30 μ.μ. το Δ/Σ του Δημοτικού Λιμενικού 
Ταμείου Ναυπλίου συνεδρίασε στα γραφεία του -Ηρα- 
κλέους 4 Ναύπλιο- κατόπιν της υπ’ αριθμ. 212/12.3.2014 
προσκλήσεως του Πρόεδρου του. 

Δ/Σ ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ ΝΑΥΠΛΙΟΥ: 
Αριθμός Μελών 9 

Πρόεδρος: Σταύρος Αυγουστόπουλος 
Δημοτικός Σύμβουλος Ναυπλίου 
Αντιπρόεδρος: Σπυρίδων Μαρίνος 
Λιμενάρχης Ναυπλίου 
ΜΕΛΗ 

Μπακέας Δημήτριος, Δημοτικός Σύμβουλος Ναυπλίου 
Σαλεσιώτης Αναστάσιος, Δημοτικός Σύμβουλος Ναυ¬ 
πλίου (εκπρ. μειοψηφίας) 

Λέντζος Παναγιώτης, Δημότης Ναυπλίου 
Χατζηγεωργίου Ηλίας, Δημοτικός Σύμβουλος Άργους - 
Μυκηνών 

Κουσκούκης Σπ., Δημοτικός Σύμβουλος Αργους - Μυ¬ 
κηνών (εκπρ. μειοψηφίας) 

Αργυροπούλου Σπυριδούλα, Δημότισσα Δήμου Άρ¬ 
γους - Μυκηνών 

Κλείδωνας Γεώργιος, Δημότης Δήμου Αργους - Μυ¬ 
κηνών 

ΑΠΟΥΣΙΑΖΑΝ: Σαλεσιώτης Α., Κουσκούκης Σπ., Αργυ¬ 
ροπούλου Σπ. 

Στην συνεδρίαση παραβρέθηκε και ο υπάλληλος του 
Δ.Λ.Τ.Ν. Σαράντος Ευθυμιόπουλος για την τήρηση των 
πρακτικών. 

ΘΕΜΑ Ιο ΠΡΑΞΗ 65/2014 

«Εξομοίωση τμήματος λιμένα Βιβαριού με ζώνη λιμένα 
Αφού διαπιστώθηκε απαρτία των μελών του Δ/Σ ο 
Πρόεδρος εισηγούμενος το ανωτέρω θέμα λέγει ότι 
μετά το αριθμ. 643/08 έγγραφο της Κτηματικής Υπη¬ 
ρεσίας Ν. Αργολίδας με οποίο μας έγινε γνωστό ότι η 
κεντρική προβλήτα λιμένα Βιβαριού είναι νομίμως κατα¬ 
σκευασμένη μπορούμε να καθορίσουμε χώρο στο λιμένα 
Βιβαριού που να εξομοιώνεται με χερσαία ζώνη λιμένα. 

Ακολούθως ο Πρόεδρος λέγει ότι σύμφωνα με τις 
διατάξεις του Ν. 2575/1998 (άρθρο 2 παρ. 4) και του 
Ν.Δ. 444/1970 η χρήση χώρων που εξομοιώνονται με 

χερσαίες ζώνες λιμένων ανήκουν στο οικείο Λιμενικό 
Ταμείο. Επειδή λοιπόν στο λιμένα Βιβαριού δεν έχει 
οριοθετηθεί χερσαία ζώνη ανατέθηκε σε τοπογράφο 
η αποτύπωση του λιμένα συμπεριλαμβανομένου του 
αιγιαλού και της παραλίας και παραδόθηκε στο ΔΑΤΝ. 

Κατόπιν των ανωτέρω ο Πρόεδρος λέγει ότι πρέ¬ 
πει για την εύρυθμη λειτουργία του λιμένα Βιβαριού 
να εξομοιώσουμε ένα τμήμα του με χερσαία ζώνη και 
προτείνει η εξομοιούμενη ζώνη να ξεκινάει από το δυ¬ 
τικό άκρο του λιμένα Βιβαριού και από το σημείο Α με 
συντεταγμένες (χ=404245.354 και ψ=4154600.176) και να 
κατευθύνεται βόρεια στο σημείο Β που είναι επάνω 
στην γραμμή αιγιαλού να συνεχίζεται ανατολικά στα 
σημεία Γ, Δ, Ε Ζ Η και Θ που είναι επάνω στην γραμμή 
αιγιαλού να στρέφεται νοτιοανατολικά στο σημείο I 
με συντεταγμένες (χ=404329.065 και ψ=4154656.464) και 
κλείνει στο σημείο Κ με συντεταγμένες (χ=404333.845 
και ψ=4154645.054). Η εξομοιούμενη ζώνη απεικονίζεται 
με πράσινη συνεχή γραμμή. 

Το Δ/Σ αφού έλαβε υπόψη: 

1. Την εισήγηση του Προέδρου του. 

2. Το Ν. 2575/1998 (άρθρο 2 παρ. 4) 


3. Το Ν. Δ. 444/1970 

4. Το Ν. 2971/2001. 

5. Την ΚΥΑ 1028241 π.ε./2729π.ε./Β0010/13.4.2005, 

αποφασίζει ομόφωνα: 

Εξομοιώνει με χερσαία ζώνη λιμένα το τμήμα του 
λιμένα Βιβαριού από το σημείο Α με συντεταγμένες 
(χ=404245.354 και ψ=4154600.176) έως και το σημείο Κ 
με συντεταγμένες (χ=404333.845 και ψ=4154645.054) της 
εξομοιούμενης ζώνης όπως αυτή απεικονίζεται στο το- 
πογραφικό διάγραμμα με πράσινη συνεχή γραμμή. 

Κατόπιν των ανωτέρω το Δ/Σ υπογράφει το πρακτικό 
αυτό (πράξη 64-71) ως εξής: 

Ο Πρόεδρος Ο Αντιπρόεδρος 

ΣΤΑΥΡΟΣ ΑΥΓΟΥΣΤΟΠΟΥΑΟΣ ΣΠΥΡΙΔΩΝ ΜΑΡΙΝΟΣ 

Τα Μέλη 

Δ. ΜΠΑΚΕΑΣ 
ΠΑΝ. ΛΕΝΤΖΟΣ 
Η. ΧΑΤΖΗΓΕΩΡΓΙΟΥ 
Γ. ΚΛΕΙΔΩΝΑΣ 

